Eduskunta hyväksyi Fennovoiman ydinvoimahankkeen periaateluvan - Kotimaa - Ilta-Sanomat
Eduskunta hyväksyi Fennovoiman ydinvoimahankkeen periaateluvan
Eduskunnassa äänestettiin Fennovoimasta ja hallituksen luottamuksesta. (KUVA: Jarno Mela)
Julkaistu: 5.12.2014 13:03 , Päivitetty: 5.12.2014 13:22
Fennovoiman lupa hyväksyttiin alun perin jo vuonna 2010, jolloin se meni läpi äänin 121–71. Fennovoiman ydinvoimalan vastustus on ollut vahvaa varsinkin vihreissä, vasemmistoliitossa ja RKP:ssä.
Hallitus on myös saanut eduskunnan luottamuksen juuri päättyneessä äänestyksessä äänin 109 - 38. Epäluottamusta esitti perussuomalaiset EU:n kriisinratkaisumekanismiin liittyen.
Fennovoiman aluetoimistossa Pyhäjoella Pohjois-Pohjanmaalla eduskunnan päätös ydinvoimahankkeen periaateluvasta otettiin vastaan riemukkaasti. Toimistossa oli paikalla sankoin joukoin paikallisia asukkaita sekä kuntien johtoa.
Pyhäjoen kunnanjohtajan mukaan uusi ydinvoimala on koko yhteiskunnan hanke.
Ympäristöjärjestö Greenpeacen mielestä eduskunnan päätös vie pohjaa pitkäjänteiseltä energiapolitiikalta, kun investointeja suunnataan jälleen kerran aikaa vievään ja epävarmaan ydinvoimahankkeeseen.
Fennovoiman ydinvoimalahanketta vastustava Pro Hanhikivi -yhdistys on pettynyt eduskunnan päätökseen. Yhdistyksen mukaan eduskunnan tekemä päätös on lyhytnäköinen ja sitoo Suomen energiapolitiikan vuosikymmeniksi ulkomaisesta polttoaineesta ja teknologiasta riippuvaiseen ratkaisuun.
Yhdistys myös muistuttaa, ettei eduskunnan myönteinen periaatepäätös poista Fennovoiman hankkeeseen liittyviä haasteita.
Pitäisikö eduskunnan hyväksyä Fennovoiman hakemus?
Ääniä yhteensä 9811